A NETFLIX SAJÁT GYÁRTÁSÚ SOROZATA
- Elkésünk? - Bocs.
Gyerünk!
…a csaj is ezt mondta, ha érted, mire célzok.
Te kis huncut!
Tessék!
- A ruha kész, drágám? - Igen.
- Cipő? - Tessék!
Remek!
Hányan tudnak erről a világon összesen?
Négyen.
Hatalmas tömeg gyűlt össze ma este a Royal Opera House előtt,
hogy üdvözöljék a walesi herceget és hercegnét.
A herceg a Covent Garden támogatói körének elnöke,
és ők a mai est házigazdái.
Diana hercegné egy pánt nélküli, lila, arany mintás estélyit visel,
és mindenki őt ünnepli.
De a ma este a hercegé.
Ő királyi fensége ma ünnepli a 37. születésnapját
ezen a különleges gálán.
Mindjárt jövök. Bepúderezem az orrom.
Boldog születésnapot!
Mit gondoltál?
Boldoggá akartalak tenni.
Ennek a groteszk, megalázó parádénak
nem volt köze hozzám vagy a boldogságomhoz.
Nyolc percen át állva ünnepeltek téged.
Holnap veled lesznek tele az újságok.
Tudni fogják, hogy mit érzek irántad.
Ha éreznél irántam bármit is, ha kicsit is értenél engem,
Ha nem csak önimádattal lenne tele a fejed,
tudnád, hogy iszonyodom a magamutogatástól.
- Bármit teszek, iszonyodsz. - Egyre inkább.
Nem hittem, hogy eléred, de úgy látom, sikerül.
- Micsoda? - Kezdelek szívből gyűlölni!
Mi tartott ennyi ideig? Mi már jó ideje így érzünk.
- Mit csinálsz? - Visszamegyek Gloucestershire-be.
Hát persze.
Ott fog várni rád.
Ő biztosan tudja, hogyan tegyen boldoggá.
Károly és Diana mostanság jól megvannak.
Halleluja!
Úgy látom, tegnap este meglepte őt egy tánccal az operában.
- Tényleg? - Tele láblendítéssel és forgással.
Te miért nem csináltál soha ilyet?
- Táncot a szülinapodra? - Igen.
Mint Salome.
Mert ha jól emlékszem, volt erre egy saját balerinád.
Komolyan mondom.
Néha olyasmiket hordasz össze…
Azt írják, elutaztak Svájcba síelni a barátaikkal.
Talán kezd javulni a házasságuk.
De ennél sokkal fontosabb, hogy ki az a Billy Jo-el?
Billy Joel.
- Ó, Joel! - Igen.
„Uptown Girl.”
Miről beszélsz?
LAVINA
1988. MÁRCIUS 10.
Igen.
Igen. Rögtön, ahogy megtud bármit is.
Akármit.
Azonnal hívják a királynőt és Edinburgh hercegét!
Károly herceget elsodorta egy lavina a svájci üdülőben, Klostersben.
A walesi herceg épp a barátaival síelt, amikor elindult a lavina…
A régióban figyelmeztettek a lavinaveszélyre a nagy havazás után…
Mentőhelikopterek járják a helyszínt, de nem tudni, a herceg túlélte-e.
Kétségbeesett mentőakció van folyamatban.
Próbálják megtalálni a herceget.
A Haglamaddon voltak,
egy hírhedten nehéz, előkészítetlen sípályán,
amikor jött a lavina.
Úgy tűnik, két főt eltalált, és elsodort.
Mi…
Miért síeltek egyáltalán veszélyes körülmények között?
Az időjárási feltételek ma reggel ideálisak voltak.
És találtak egy férfi testet?
Az első, meg nem erősített hírek szerint igen.
Nyilvánvalóan mindent megtesznek, hogy azonosítsák a testet,
de ha igaznak bizonyul az elképzelhetetlen,
és a walesi herceg valójában…
Van készenléti tervünk a király család összes tagja számára,
és ez alól a Menai hídja sem kivétel.
Ez a kódnév a walesi herceg halálához.
Köszönöm, Martin.
Miért hidak?
Mind hidak vagyunk.
Én vagyok a London híd, anya a Tay-híd, te a Forth-híd.
A névválasztás oka…
hogy utaljon a kapcsolatra jelen életünk és…
a következő között.
Megerősítették.
A walesi herceg biztonságban van.
Azonban az egyik vendég, Mrs. Palmer-Tomkinson
még mindig az intenzív osztályon van,
és az egyetlen halálos áldozat… Hugh Lindsay.
- Jaj, ne! - A felesége…
az özvegye… a sajtóirodában dolgozik.
Sarah.
- Ha szeretne levelet küldeni… - Persze.
Martin?
Igen, asszonyom, csak annyi…
bizonyára lehozzák majd a herceg szerencsés megmenekülését,
de emellett fel kell készülnünk az újabb spekulációkra…
a házasságukat illetően.
Úgy tűnik, a herceg és hercegné nem voltak túl jó viszonyban
a baleset előtt, és értesüléseink szerint…
előfordultak viták és hangos szóváltások.
Bizonyos újságok meg akarják írni,
és habár valószínűleg pár nappal elhalasztják a körülmények tekintetében,
valószínűleg nem sokáig fogják vissza magukat.
Asszonyom!
A walesi herceg és hercegné ma délután visszatér Angliába,
a tragikus baleset után, amely lerövidítette svájci síelésüket.
A repülőjük fedélzetén lesz Hugh Lindsay őrnagy teste,
a pár közeli barátja, aki tegnap elhunyt a lavinában.
A walesi herceg épphogy megmenekült a halál torkából…
- Mondták, hogy jössz. - Szia, drágám!
Köszönöm.
Most mit tettem?
Te? Semmit.
De mint a húga és bizalmasa, gondoltam, felvilágosíthatnál valamiről,
amivel eddig próbáltam nem törődni.
Károly házasságának valódi állapotáról.
Nem akarod tudni.
Igazából de.
- Teát? - Igen, kérlek!
Köszönöm.
Az igazat, és csakis a színtiszta igazat?
Kérlek!
Rendben.
Volt egyszer egy szép, fiatal lány, aki beleszeretett egy jóképű hercegbe.
Sajnos a herceg már mást szeretett, aki szintén valaki mást szeretett,
és mind boldogtalanul éltek.
Ennyi lenne dióhéjban. Többet szeretnél tudni?
Egy kicsivel.
Nagy köztük a korkülönbség,
de Károly koravén, Diana későn érő típus,
és ez szakadékká növeli a korkülönbséget.
Ránézésre hasonló közegből érkeztek, de a jellemüket nézve két külön bolygóról.
Más érdekli őket, mások a barátaik.
Károly nem érti Dianát, és Diana sem érti őt.
Figyelembe véve mindezt, remekül megvannak.
De…
eljön a pont minden sikertelen házasságban,
és ezt most tapasztalatból mondom,
amikor már nincs értelme próbálkozni,
és egyszerűbb, ha csak sodródsz az eseményekkel.
Megszületett Harry, kötelesség teljesítve, a házasságnak vége,
és elkezdtek másoknál vigaszt keresni.
Hányan vannak?
Diana együtt volt a testőrével,
a lovasoktatójával…
- És Károly? - Ő csak egyvalakivel.
És diszkrétebben is csinálja.
Csak azok tudnak Camilláról…
Gyakorlatilag egész Gloucestershire, a segítségére van ebben.
Egy házasságtörő viszonyhoz kell egy hely, ahol találkozhattok, ahol…
Igen, köszönöm.
De Diana…
Margó néni szerint a Kensington-palota átjáróház lett.
Az udvarlói Diana irodája előtt parkolnak, mert ott nincsenek biztonsági kamerák.
Egymást váltják.
Be és ki.
Sajnos a házasságuk ritka példa arra,
hogy a valóság néha rosszabb, mint az újságcikkek.
Uram!
A királynő szeretne beszélni önnel és a walesi hercegnével,
amilyen hamar csak lehet.
Őfelsége szeretné fogadni önöket, minél előbb.
Bizonyára letaglóztak a történtek.
Felfoghatatlanul szörnyű az egész.
De el akarok mondani valamit.
Amikor rám zúdult a lavina,
a vérfagyasztó pillanatban, amikor azt hittem, meghalok,
rádöbbentem valami fontosra.
Ez az egész…
a házasságom, ez a helyzet,
az egész színjáték egy őrület.
Csak veled akarok lenni.
De velem vagy.
Úgy értem, folyton. Teljesen.
A feleségemként.
Drágám…
Minden más csak szörnyű hazugság,
és teljesen megnyomorít mindenkit, aki a részese.
Uram?
Köszönöm, Nigel.
Anya!
Köszönöm, hogy eljöttetek.
Azért hívtalak ma ide titeket, mert megtudtam,
hogy nehézségekkel küzdötök.
De egy ilyen fontos dolog, mint a leendő uralkodó házassága,
nem vallhat kudarcot.
A ti házasságotok, a mi házasságaink a Korona feddhetetlenségét tükrözik.
Ha törést mutatnak…
ha nem megbízhatók, akkor a monarchia által képviselt
állandóság és stabilitás szintén megkérdőjeleződik.
Ezért szeretnék feltenni nektek egy sarkalatos kérdést.
Feladta bármelyikőtök is a házasság megmentését?
Nos…
most, hogy említed…
Gondolkodtam a dolgon.
- És… - Ne! Várj!
Szeretném, ha működne a házasságunk.
Teljes szívemből.
Akkor miért szegted meg az esküd, mint tudomásomra jutott?
Mert…
néha…
nem tudod, mit érzel valamivel kapcsolatban…
míg majdnem el nem veszíted.
Amikor hallottam a lavináról,
és hogy Károly talán…
Ki sem bírom mondani.
Abban a pillanatban
elemi erővel tört rám az üresség és veszteség érzése.
És rádöbbentem,
mennyi fájdalmat és szenvedést okoztam neked…
és te is nekem.
És hirtelen olyan gyerekesnek tűnt.
Értelmetlennek.
És tisztában vagytok vele, mi kell egy működő házassághoz?
Tisztelnetek kell a másik felet.
Olykor félre kell néznetek.
Egyezségeket kell kötnötök.
Tisztelnetek kell a másik szabadságát.
Követnetek kell bizonyos szabályokat.
Készen állok rá… hogy bármit vállaljak ezért.
Bármit megteszek.
És szeretném elmondani neked…
hogy sajnálom…
A magam részéről…
mindent.
- Remek. Akkor megvolnánk. - Tessék?
Én is megszólalhatok?
És mit mondasz?
Mit lehetne még mondani?
Ez egy rémálom.
Egy egész beszéddel készültem, erre Diana hirtelen közbelép.
Lesből támadt.
És anya… ismered őt.
Annyira örült, hogy vége a beszélgetésnek, hogy szinte kimenekült.
Nem hagyom ennyiben.
Beszéltem a testőreimmel.
Tudják, miben mesterkedik, és ha történik valami,
hacsak egy pillanatra is hibázik,
ha megfordul a fejében, hogy eltévelyedik…
akkor szólnak nekem.
Hewitt őrnaggyal vége.
Balra nézz!
Lapátra tettem.
Mindenki mást is.
Nincs több flörtölgetés.
Nincs több B terv.
Minden szálat elvágtam.
Ha Hewitt őrnagy keresne telefonon, mondják, hogy nem vagyok itt!
Nem akarok hallani róla.
Nem bukkanhat fel itt.
Már nem látjuk szívesen.
Asszonyom!
Most először mintha tényleg más lenne minden.
Én is más vagyok.
Mert rájöttem, mennyire szeretném, hogy működjön ez a házasság.
És ezért a közelgő hetedik évfordulónkra…
Nos…
Akad pár ötletem.
Huszonegyedikén együtt ebédel
a közösségi vállalkozások trösztjével Hartlepoolban,
aztán jön egy építkezést megnyitó ünnepség
a Hilton Colliery rekonstrukciós területen, Sunderlandben.
És huszonkettedike?
Az új lobogók díszszemléje a Gordon Highlanders első zászlóaljával,
a Fort George erődben.
Szeretnék egy hétvégét Skóciában tölteni Mrs. Parker Bowlesszal.
És huszonkilencedike?
Az problémás lehet.
Miért? Előző nap szabad vagyok, és másodikáig nem kell Cornwallban lennem.
Aznap van a házassági évfordulójuk, uram.
Hát hogyne.
Igazság szerint a walesi hercegné azt szeretné,
ha Highgrove-ban töltenék azt a hétvégét.
Azt mondta, konkrét tervei vannak.
- Ki az? - Helló, fiúk!
Gyerünk, gyertek ide!
Befelé, gyerünk!
Ott jön még három másik!
Hárman egy hajóban.
Herceg a vízben!
Jövök!
- Toljál, Harry! - Segítek.
Köszönöm.
Egek!
Még nem ajándékoztunk.
Igen, igaz.
BOLDOG ÉVFORDULÓT
Köszönöm.
Aedes Althorpianae. A családod otthonának története.
A szépapád megbízásából készült, 1822-ben.
Első kiadás.
Károly, ez csodálatos!
Köszönöm.
Én jövök.
Ez kicsit kisebb.
Köszönöm.
Tudom, mennyire elborzasztott a legutóbbi előadásom,
és a nagy nyilvánosság.
Nem borzasztott el.
Dehogynem.
Csak kissé… megdöbbentem.
Váratlanul ért.
Tudom.
De imádok előadni. Így tudom a legjobban kifejezni magam…
és megmutatni, mit is érzek valójában.
Szóval ezúttal
köztünk marad.
Nincs közönség. Senki sem néz.
- Mi ez? - Várj, nézd!
Egy szót se többet a sötétségről
A rémület nem nyitja tágra a szemünk
Itt vagyok, többé nem bánthat senki
A szavaim segítenek megpihenni
Engedd, hogy szabaddá tegyelek
A napfény felszárítja a könnyeidet
Most már mindig melletted leszek
Én leszek az, aki megvéd és vezet
Mondd, hogy szeretsz
Minden ébren töltött percben
Mesélj nekem
A boldog nyárestékről
Mondd, hogy kellek neked
Most és mindörökké
Rettenetes volt. Szörnyű.
Nem gondoltam, hogy képes fokozni az operaházas kínzást.
Mi volt az?
Egy videó, amin Diana egy borzalmas dalt énekel
egy musicalből.
- Az operaház fantomja. Képzeld el! - Mi?
A West End színpadán, jelmezben, az igazi színészekkel.
- Énekelt? - Ha annak lehet nevezni.
Nem tudtam, hova nézzek.
A fantomot játszó fickó legalább álarc mögé bújhatott.
Komolyan, semmi sem fárasztóbb, mint megjátszani az örömöt.
Nem tudtam, mennyi izommunka kell egy erőltetett mosolyhoz.
- Mikor lesz vége a rémálomnak? - Károly!
Mi van?
Őszinte leszek veled.
Senki sem akarja, hogy a házasságod véget érjen.
Se Diana, se a gyerekeid, se anyád, se apád, se én,
egyetlen barátod sem,
és még csak az a nő sem, akiről azt hiszed, szeret.
- Ez marhaság! - Nem, figyelj rám!
Senki se bírja nézni, amit művelsz, és valakinek fel kell világosítania.
- Jóban vagyok Camilla férjével. - Igen, tudom.
Gyakran beszélek Andrew-val. A házasságuk nem tökéletes…
- Az enyhe kifejezés. - …de tartós házasság.
És a maga módján boldog házasság.
- Ő nem boldog. - Boldogabb, mint hiszed.
- Miközben a férje megfekteti a barátait? - Ez bonyolult!
A legtöbb házasság azért éli túl, mert az emberek többsége nem álmodozó.
Hanem realisták, és elfogadják az emberi létezés tökéletlen valóságát.
Habár Camilla kétségtelenül mély érzéseket táplál irántad,
talán ez mégsem az a Rómeó és Júlia-sztori, aminek hiszed.
Mi van? Hazudsz.
Nem hazudok. Csak meg akarlak védeni.
Vigasztalásért jöttem a testvéremhez, és mit kapok?
A nyers igazságot.
Mit kell tennem, hogy kedves legyen velem ez a család?
Nincs sok időm. A gyerekek itthon vannak.
Tudnom kell.
Még mindig érzel valamit Andrew iránt?
- Mi van? - Nem hétköznapi érzéseket.
Ő a férjed és a gyerekeid apja.
Különleges érzéseket.
Anna azt mondta,
Andrew volt életed nagy szerelme,
és nem táplálsz irántam olyan mély érzéseket, mint hiszem.
Ez nem igaz.
Andrew sosem imádott úgy, mint te. És sosem volt velem olyan odaadó.
És nincs rám ekkora szüksége.
Nagy szükségem van rád.
Ezért olyan fontos…
hogy ugyanazt érezzük…
és ugyanazt akarjuk.
És ha lehetőség adódna arra…
és valahogy kimeneküljek ebből…
a katasztrofális házasságból…
készen kell állnod megtenni ugyanezt, és elhagyni Andrew-t.
Meg tudod ígérni nekem?
Amit akarunk és amit megtehetünk az két külön dolog.
Fontos, hogy reálisak maradjunk.
De szavamat adom.
A szerelmem irántad valódi.
Mennem kell.
…káros a környezetre.
Mrs. Thatchert az ausztrál miniszterelnök fogadta Canberrában.
És egy, és két, és há és négy,
és forduljon a korlát felé…
A kezeit így tartsa!
Gyerünk, Diana!
És újra! És egy, és két, és há és…
Highgrove.
Uram, a walesi hercegné keresi telefonon.
Nem.
Rendben.
Sajnos a walesi herceg nem érhető el,
de értesítem, hogy kereste.
Halló?
Nocsak, nocsak.
- Uram! - Igen?
Az egyik testőr most jelentette,
hogy Hewitt őrnagy korán reggel távozott a Kensington-palotából.
Onnan kellene kezdenünk az egészet.
Uram!
Hírek Kensingtonból.
A walesi hercegné kettesben találkozott Hewitt őrnaggyal.
A feliratot fordította: Kiss Orsolya